**LIQUI MOLY satser videre på vinteridrett**

Motorolje- og tilsetningsstoffprodusenten setter sammen en sponsorpakke i millionklassen for de neste to sesongene

**Oktober 2017 – vintertid er LIQUI MOLY-tid.** **Det er når kulden setter inn at mange av produktene til den tyske motorolje- og tilsetningsstoffspesialisten får vist sitt virkelige potensial.** **Og firmaets logo er godt synlig på vinteridrettsarrangementer over hele verden.** **Slik blir det også de neste to sesongene.** **Selskapet tar grep og bruker nå enda flere millioner på å sponse enda flere idrettsgrener.** **Det gjør at satsingen på vinteridrett nå blir større enn noen gang.**

Da ishockey-VM ble arrangert i Tyskland og Frankrike i mai, var LIQUI MOLY på plass for første gang som annonsepartner. Responsen på medvirkningen til årets største vintersportsarrangement var så god at selskapet også kommer til å sponse verdensmesterskapet i Danmark neste år og også i Slovakia i 2019.

Hurtigløp og kortbaneløp er to varianter av skøyteløp som nå for første gang vil bli sponset av LIQUI MOLY. «Mediedekningen, spesielt på fjernsyn, har de siste årene vist seg å være svært god, og derfor velger vi nå også å sponse skøyter», sier LIQUI MOLY markedsdirektør Peter Baumann. Med de nye idrettsgrenene skal tallene øke enda mer.

I tillegg ser LIQUI MOLY et sport potensial i land man vanligvis ikke forbinder med vinteridrett, som Sør-Korea og Kina. VM i sprint på skøyter arrangeres i 2018 i den kinesiske byen Chanchun. Og to av de fire verdenscupkonkurransene for kortbaneløp i 2017 arrangeres i november i Shanghai og Seoul. Det er fortsatt åpent hvor konkurransene vil foregå i sesongen 2018/2019. «Men noen kommer helt sikkert til å bli lagt til Asia. Det er en region i verden som utgjør et ekstremt stort vekstpotensial», sier markedsdirektøren.

Fra september til mai kommer LIQUI MOLY til å være tilstede på 226 arrangementsdager de to neste vintersesongene, det vil si stort sett hver dag. «I den årstiden da motorsporten tar pause, skifter LIQUI MOLY til andre fokusområder. På den måten blir merkevaren vår så å si konstant til stede på sportsarrangementer og i mediene. Samtidig fortsetter kjennskapet til merkevaren utenfor motorsportens verden å øke.»

Engasjementet til LIQUI MOLY omfatter følgende konkurranser:

* FIS verdenscup i kombinert 2017/18 og 2018/19
* FIS verdenscup i hopp 2017/18 og 2018/19
* RAW AIR 2018 og 2019 (del av verdenscupen i hopp)
* AUDI FIS verdenscup i ski 2017/18 og 2018/19
* FIS verdensmesterskapet i skiflyvning 2018
* Verdensmesterskapene i ishockey 2018 og 2019
* ISU hurtigløp på skøyter, verdenscup og mesterskap 2017/18
* ISU kortbaneløp verdenscup og mesterskap 2017/18 og 2018/19
* BMW IBSF verdenscup bob + skeleton og verdensmesterskap 2017/18 og 2018/19
* FIS langrenn verdensmesterskap 2019

Per i dag vil konkurransene bli vist på TV i følgende land:

* Europa: Tyskland, Slovenia, Italia, Nederland, Andorra, Danmark, Norge, Sverige, Finland, Østerrike, Ungarn, Sveits, Hviterussland og Russland
* Nord-Amerika: USA og Canada
* Asia: Kina, Sør-Korea

Med Peter Baumanns egne ord: «Vi engasjerer oss i vinteridrett, fordi de idrettene vi har valgt ut er populære over hele verden. Vi bruker media for å bringe merkevaren LIQUI MOLY ut til de landene der idrettsarrangementene vises.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de